**PIEGĀDES LĪGUMS Nr. 303/15\_MED**

Daugavpilī, 2015. gada 30.decembrī

**Sabiedrība ar ierobežotu atbildību “Daugavpils reģionālā slimnīca”**, juridiskā adrese Vasarnīcu ielā 20, Daugavpilī, tās valdes locekļa Reiņa Joksta personā, kurš rīkojas uz statūtu pamata, turpmāk šajā Līgumā saukts **Pasūtītājs**, no vienas puses, un

**SIA „Olympus Latvia”,**reģistrācijas Nr. 40003405658*,* juridiskā adrese Vienības gatve 87i-4, Rīgā, tās prokūristu Ineses Rikšas un Jeļenas Rūdas personās, kuras darbojas uz kopprokūras pamata, turpmāk šajā Līgumā saukts **Piegādātājs**, no otras puses, abi kopā un katrs atsevišķi saukti Puses, apzinādamies savas darbības juridisko nozīmi un sekas, darbojoties bez maldiem, viltus un spaidiem, pamatojoties uz iepirkuma “Medicīnas preču piegāde SIA “Daugavpils reģionālā slimnīca” endoskopiskā kabineta vajadzībām”, identifikācijas Nr. DRS 2015/64, rezultātiem, noslēdz savā starpā Līgumu izsakot to šādā redakcijā:

1. **Līguma priekšmets**
	1. Ar šo Līgumu Piegādātājs apņemas piegādāt Pasūtītājam medicīnas preces (turpmāk tekstā - Prece), saskaņā ar šī Līguma 1.pielikuma norādīto sortimentu un cenām, bet Pasūtītājs apņemas samaksāt Piegādātājam par atbilstoši Līguma noteikumiem piegādātajām precēm.
	2. Ja Līguma 1.pielikumā minētās Preces ražotājs papildina vai uzlabo, tās var pielietot iepriekšējo vietā un tām nepalielinās cena, tad Pasūtītājam, ņemot vērā Piegādātāja iespējas, ir tiesības pasūtīt šādas papildinātās vai uzlabotās Preces.
2. **Līguma summa**

2.1. Līguma kopējā summa veido visas piegādes summētā vērtība, kurus Piegādātājs ir sniedzis Pasūtītājam Līguma darbības laikā, bet tā nedrīkst pārsniegt Iepirkuma (identifikācijas Nr. DRS 2015/64) maksimāli pieļaujamo summu **EUR 41 999,99** (četrdesmit viens tūkstotis deviņi simti deviņdesmit deviņi euro, 99 euro centi), neieskaitot pievienotās vērtības nodokli, turpmāk – PVN, kas tiek aprēķināts saskaņā ar spēkā esošajiem tiesību aktiem. Kopēja summa ir paredzēta visām Iepirkuma priekšmeta pozīcijām kopā un ko kontrolē Pasūtītājs.

2.2. Līguma summa noteikta, ievērojot 1.pielikumā noteiktās cenas. Līguma summa ietver Preču piegādes izdevumus līdz Līgumā norādītajai piegādes vietai, tai skaitā transporta izmaksas, iepakojuma izmaksas, iekraušanas un izkraušanas izmaksas, visus nodokļus un nodevas u.c. izmaksas, kas varētu rasties Preču piegādes laikā.

2.3. Ja saskaņā ar normatīvajiem aktiem tiek grozīta Preču pievienotās vērtības nodokļa likme, Preču cenas un Līguma summa ar PVN tiek grozīta bez atsevišķas Pušu vienošanās. Šādas PVN likmes izmaiņas stājas spēkā normatīvajos aktos noteiktajā laikā un kārtībā. Preču cenas un Līguma summa bez PVN, šādā kārtībā nevar tikt grozītas.

2.4. Ja Līguma darbības laikā Piegādātājs rīko akcijas, kuru laikā Preces tiek pārdotas par zemākām cenām nekā noteikts Līguma 1.pielikumā, tad Piegādātājam ir pienākums informēt Pasūtītāju un piegādāt šīs Preces par akcijas cenām.

2.5. Puses vienojas, ka Pasūtītājs samaksu par Precēm veic 60 (sešdesmit) kalendāro dienu laikā pēc Preces pieņemšanas un Preču pavadzīmes parakstīšanas, pārskaitot naudu Piegādātāja norēķinu kontā.

2.6. Maksājums skaitās izdarīts brīdī, kad Pasūtītājs ir pārskaitījis naudu Piegādātāja bankas norēķinu kontā.

2.7. Ja Līgums tiek lauzts pirms termiņa, Pasūtītājs pēc Līguma laušanas veic pilnīgu norēķinu ar Piegādātāju par piegādāto Preci uz Līguma laušanas dienu, saskaņā ar Līguma 2.5. punktu. Ja Līgums netiek pildīts kādas no Pusēm vainas dēļ, Puses rīkojas atbilstoši noslēgtā Līguma noteikumiem un Latvijas Republikā spēkā esošiem normatīvajiem aktiem.

1. **Līguma darbības termiņš**

3.1. Līgums stājas spēkā ar Līguma parakstīšanas brīdi un ir spēkā līdz līguma noteikto pušu saistību pilnīgai izpildei. Līguma darbības termiņš ir no tā spēkā stāšanās dienas līdz īsākajam no šādiem termiņiem:

3.1.1. līdz Līguma 2.1.punktā norādītās summas izlietošanas dienai;

3.1.2. 12 (divpadsmit) mēneši no Līguma spēkā stāšanās dienas.

1. **Preču piegāde un pieņemšanas kārtība**

4.1. Preču pasūtīšanu Pasūtītājam, nosūtot pieprasījumu elektroniski vai pa faksu, veic endoskopiskā kabineta medicīnas māsa (vecākā) Elvīra Baranovska, paziņojot Līguma 4.7.2. punktā norādītajai pilnvarotajai personai par nepieciešamo Preču daudzumu.

4.2. Piegādātājs Preci piegādi veic ne vēlāk kā 6 (sešu) kalendāro dienu laikā no pieprasījuma saņemšanas dienas.

4.3. Preces ir jāpiegādā SIA “Daugavpils reģionālā slimnīca” struktūrvienībai “Centrālā slimnīca”, pēc adreses Vasarnīcu ielā 20, Daugavpilī, saskaņā ar Pasūtītāja pilnvaroto personu pieprasījumiem.

4.4. Pasūtītājs, pieņemot Preces, ir tiesīgs pārbaudīt Preču atbilstību un kvalitāti. Ja kāda no Precēm neatbilst šī Līguma noteikumiem, vai konstatēts iztrūkums, Pasūtītāja pilnvarotais pārstāvis sastāda defektu aktu. Turklāt šajā gadījumā Pasūtītājs ir tiesīgs nepieņemt un neapmaksāt defektu aktā norādītās, neatbilstošās Preces.

4.5. Preces uzskatāmas par piegādātām un nodotām Pasūtītājam ar brīdi, kad Puses (to pilnvarotie pārstāvji) parakstījušas Preču pavadzīmi-rēķinu.

4.6. Piegādātājs nodrošina, ka Pasūtītājam tiek iesniegti atbilstoši tiesību normatīvajiem aktiem noformēti Preču pavadzīmju trīs eksemplāri (viens eksemplārs – Piegādātājam, divi eksemplāri – Pasūtītājam), Preču pavadzīmēs-rēķinos tiek uzrādītas piegādāto Preču cenas, PVN likme un kopējā cena ar PVN. Obligāti jānorāda šī līguma numurs.

4.7. Pilnvarotā persona šī Līguma saistību izpildīšanā (pasūtīt, pieņemt preci, parakstīt pavadzīmes, sastādīt un parakstīt defektu aktu):

4.7.1. No Pasūtītāja puses: **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**, tālr. \_\_\_\_\_\_\_\_\_\_\_\_\_\_,

fakss \_\_\_\_\_\_\_\_\_\_\_\_\_, e-pasts \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

4.7.2. No Piegādātāja puses: **\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_**, tālr. \_\_\_\_\_\_\_\_\_\_\_\_\_\_,

fakss \_\_\_\_\_\_\_\_\_\_\_\_\_, e-pasts \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_.

1. **Piegādājamās preces kvalitāte**

5.1. Precēm jābūt piegādātām iepakojumā, kas nodrošina Preces saglabāšanu tās pārvadāšanas un glabāšanas laikā atbilstoši ražotāja noteiktām prasībām un spēkā esošiem normatīvajiem aktiem.

5.2. Preces derīguma termiņam piegādes brīdī Pasūtītājam ir jābūt ne mazākam kā ¾ no kopējā derīguma termiņa. Piegādātājs atbild par piegādātās Preces kvalitāti līdz tās derīguma termiņa beigām un sedz Pasūtītājam visus pierādītos ar Preces neatbilstību kvalitātei saistītos zaudējumus.

5.3. Precēm jābūt marķētām un ar instrukcijām latviešu valodā, atbilstoši spēkā esošiem normatīvajiem aktiem.

5.4. Ja līdz derīguma termiņa vai garantijas beigām ir mazāk nekā ¼ (viena ceturtā) daļa no noteiktā, Piegādātājs brīdina Pasūtītāju un ja Pasūtītājs piekrīt tam, Piegādātājs piegādā Preci ar cenas atlaidi vismaz 50%.

5.5. Bojātu, kā arī pasūtījumam neatbilstošu Preci Piegādātājs atbilstoši šī Līguma noteikumiem, apmaina pret atbilstošu Preci 3 (trīs) darba dienu laikā no defekta akta saņemšanas un neatbilstošās Preces nodošanas Piegādātājam. Izdevumus, kas saistīti ar Prečuapmaiņu, sedz Piegādātājs.

5.6. Gadījumā, ja Preces izmantošanas laikā tiek konstatēts, ka piedāvātā Prece neatbilst kvalitātes prasībām, Pasūtītājam ir tiesības vienpusīgi atteikties no šīs Preces piegādes un nosūtīt motivētu atteikuma vēstuli Piegādātājam.

1. **Pušu atbildība**
	1. Ja Piegādātājs neveic Preču piegādi Līgumā noteiktajā termiņā, Piegādātājs maksā Pasūtītājam līgumsodu

0,1 % (nulle komats viens procents) apmērā no savlaicīgi nepiegādātās Preču summas par katru nokavēto dienu, bet ne vairāk kā 10 % (desmit procenti) no nepiegādāto Preču summas.

6.2. Ja Pasūtītājs neveic rēķina apmaksu Līgumā noteiktajā termiņā, Pasūtītājs maksā Piegādātājam līgumsodu 0,1 % (nulle komats viens procents) apmērā no savlaicīgi neapmaksātās Preču rēķina summas par katru nokavēto dienu, bet ne vairāk kā 10 % (desmit procenti) no neapmaksātās Preču rēķina summas.

6.3. Līgumā noteikto sankciju un līgumsoda apmaksa tiek veikta 30 (trīsdesmit) dienu laikā pēc attiecīgā Puses rēķina par līgumsoda samaksu saņemšanas. Ja Piegādātājs nav veicis līgumsoda apmaksu, Pasūtītājam ir tiesības ieturēt attiecīgu naudas summu no Piegādātājam veicamajām apmaksām.

6.4. Līgumsoda samaksa neatbrīvo Puses no Līguma un ar to noteikto saistību izpildes un Puses var prasīt kā līgumsoda, tā arī Līguma noteikumu izpildīšanu.

6.5. Puses ir atbildīgas par to darbības/bezdarbības rezultātā otrai Pusei nodarītajiem tiešajiem zaudējumiem.

6.6. Preces kvalitātei ir jāatbilst tehniskajā specifikācijā, šajā Līgumā norādītajām prasībām, Pasūtītāja pieprasījumam, kā arī visu Latvijas Republikas spēkā esošo normatīvo aktu prasībām, kas attiecas uz Preci.

1. **Nepārvarama vara**

7.1. Puses tiek atbrīvotas no atbildības par daļēju vai pilnīgu šajā Līgumā paredzēto saistību neizpildi, ja saistību neizpilde radusies nepārvaramu, ārkārtēja rakstura apstākļu rezultātā, kuru darbība sākusies pēc Līguma parakstīšanas un kurus Puses nevarēja iepriekš paredzēt un novērst.

7.2. Pie šādiem apstākļiem pieskaitāmas – ugunsnelaime, kara darbība, vispārēja avārija, epidēmija, dabas stihija, kā arī likumdevēja, izpildinstitūciju un tiesu darbības un to pieņemtie akti, kā arī citi apstākļi, kas neiekļaujas Pušu iespējamās kontroles un ietekmes robežās.

7.3. Par nepārvaramas varas apstākļiem nevar tikt atzīta Piegādātāju un citu sadarbības partneru saistību neizpilde, vai nesavlaicīga izpilde.

7.4. Tai Pusei, kas atsaucas uz nepārvaramu, ārkārtēja rakstura apstākļu darbību, 3 (trīs) kalendāro dienu laikā par tiem jāpaziņo otrai Pusei, norādot iespējamo saistību izpildes termiņu.

7.5. Ja nepārvaramu, ārkārtēja rakstura apstākļu dēļ Līguma izpilde aizkavējas vairāk kā par 30 (trīsdesmit) kalendārām dienām, katrai no Pusēm ir tiesības vienpusēji lauzt Līgumu. Ja Līgums šādā kārtā tiek lauzts, nevienai no Pusēm nav tiesību pieprasīt no otras Puses zaudējumu atlīdzību.

1. **Līguma grozīšana, izbeigšana**
	1. Līguma noteikumi var tikt grozīti, abām Pusēm vienojoties. Visi šī Līguma grozījumi noformējami rakstiski divos identiskos eksemplāros un pievienojami Līgumam kā neatņemamas sastāvdaļas. Viens eksemplārs glabājas pie Piegādātāja, bet otrs pie Pasūtītāja.
	2. Līguma grozījumi stājas spēkā ar dienu, kad tie parakstīti gan no Piegādātāja, gan no Pasūtītāja puses.
	3. Abām Pusēm, Līguma 8.4. un 8.5.punktos noteiktajos gadījumos, ir tiesības vienpusēji atkāpties no šī Līguma, 10 (desmit) kalendāra dienas iepriekš par to rakstiski brīdinot otru Pusi. Par brīdinājumu tiek uzskatīts rakstveidā noformēts un otrai Pusei nosūtīts paziņojums.
	4. Pasūtītājam ir tiesības vienpusēji izbeigt šo Līgumu vai pārtraukt Līgumu par konkrētu Preces piegādi, saskaņā ar šī Līguma 8.3. punktu, nosūtot Piegādātājam rakstisku paziņojumu, ja iestājies vismaz viens no šādiem gadījumiem:
		1. notikusi Piegādātāja labprātīga vai piespiedu likvidācija;
		2. pret Piegādātāju uzsākta maksātnespējas procedūra;
		3. ja Preces lietošana izraisa ārstniecības procesa būtiskas izmaiņas, kas var radīt draudus pacienta veselībai vai dzīvībai, Preces kvalitātes prasības atšķiras no tehniskajās specifikācijās norādītajām, konstatēta Preces iedarbības neefektivitāte;
		4. ja Piegādātājs nepilda šī Līguma nosacījumus.
	5. Piegādātājam ir tiesības vienpusēji izbeigt šo Līgumu saskaņā ar šī Līguma 8.3. punktu, nosūtot Pasūtītājam rakstisku paziņojumu, ja iestājies vismaz viens no šādiem gadījumiem:
		1. notikusi Pasūtītāja labprātīga vai piespiedu likvidācija;
		2. pret Pasūtītāju uzsākta maksātnespējas procedūra;
		3. ja Pasūtītājs kavē Preces apmaksu vairāk par 30 (trīsdesmit) dienām.
	6. Abām Pusēm ir tiesības vienpusēji atkāpties no šī Līguma, 60 (sešdesmit) kalendāra dienas iepriekš par to rakstiski brīdinot otru pusi. Par brīdinājumu tiek uzskatīts rakstveidā noformēts un otrai Pusei nosūtīts paziņojums.
2. **Noslēguma noteikumi**

9.1. Jautājumus, kas Līgumā nav atrunāti, Puses risina atbilstoši Latvijas Republikā spēkā esošiem normatīvajiem aktiem.

9.2. Līgumu var papildināt, grozīt vai izbeigt Pusēm par to savstarpēji rakstiski vienojoties. Jebkuri papildinājumi un grozījumi šī Līguma noteikumos stājas spēkā tikai tad, kad tie ir noformēti rakstiski un tos ir parakstījušas abas Puses. Līguma papildinājumi un grozījumi ar to parakstīšanas brīdi kļūst par šī Līguma neatņemamu sastāvdaļu.

9.3. Pusessavstarpēji apņemas neizpaust konfidenciāla rakstura informāciju, kas tām kļuvusi zināma šā Līguma noteikumu izpildes gaitā.

9.4. Strīdi, kas pusēm rodas izpildot Līgumu, tiek risināti pārrunu ceļā, bet, ja vienošanos nevar panākt, tad jebkurš strīds, nesaskaņa vai prasība, kas saistīts ar šo Līgumu, tā laušanu, grozīšanu vai spēkā esamību, tiek risināti Latvijas Republikas tiesā saskaņā ar Latvijas Republikā spēkā esošiem normatīvajiem aktiem.

9.5. Ja Līguma darbības laikā notiek Pušu reorganizācija, likvidācija utt., tā tiesības un pienākumus realizē tiesību un saistību pārņēmējs par to rakstiski noformējot vienošanos.

9.6. Pusēm ir pienākums nekavējoties rakstveidā informēt vienai otru par izmaiņām Līgumā norādītajos rekvizītos, sakaru līdzekļu numuru maiņu, adrešu un kredītiestāžu rekvizītu maiņu, kā arī par izmaiņām attiecībā uz Līgumā noteiktiem Pušu pilnvarotajiem pārstāvjiem. Ja kāda no Pusēm nav sniegusi informāciju par izmaiņām, tā uzņemas atbildību par zaudējumiem, kas šajā sakarā būs radušies otrai Pusei.

9.7. Līgums sastādīts divos eksemplāros uz 5 (piecām) lapām latviešu valodā, no kuriem viens atrodas pie Pasūtītāja, otrs pie Piegādātāja.

Līguma pielikumi:

*1.pielikums: Tehniskais un finanšu piedāvājums – 2 lapas.*

**10. Pušu juridiskās adreses, maksājumu rekvizīti un paraksti**

|  |  |  |
| --- | --- | --- |
|  | *Pasūtītājs* | *Piegādātājs* |
|  | ***SIA “Daugavpils reģionālā slimnīca”*** | ***SIA „Olympus Latvia”*** |
| *Juridiskā adrese* | Vasarnīcu 20, Daugavpils, LV – 5417 | Vienības gatve 87i-4, Rīga,LV-1004 |
| *Faktiskā adrese* | Vasarnīcu 20, Daugavpils, LV – 5417 | Vienības gatve 87i-4, Rīga,LV-1004 |
| *Tālrunis* | +371 65405282 | +371 67408070 |
| *Fakss* | +371 65405254 | +371 67408075 |
| *Reģ. Nr.* | 41503029600 | 40003405658 |
| *Banka* | AS “SEB Banka” | AS Swedbank |
| *Bankas kods* | UNLALV2X | HABALV22 |
| *Konta Nr.* | LV24 UNLA 0050 0142 4622 7 | LV93HABA0551008255759 |
| *e-pasts* | sia.drs@apollo.lv | vilnis.tupinsh@olympus.lv  |
|  | \_\_\_\_\_\_\_\_\_\_\_\_\_\_\_\_\_\_\_\_(paraksts)*valdes loceklis Reinis Joksts**SIA “Daugavpils reģionālā slimnīca”* | \_\_\_\_\_\_\_\_\_\_\_\_\_\_\_\_\_\_\_\_(paraksts) *prokūriste Inese Rikša* *SIA “Olympus Latvia”*\_\_\_\_\_\_\_\_\_\_\_\_\_\_\_\_\_\_\_\_(paraksts) *prokūriste Jeļena Rūde* *SIA “Olympus Latvia”* |